pythainlp/thai-wiki-dataset-v3 huggingface dataset:
แม่น้ำสงคราม

แม่น้ำสงคราม แม่น้ำสายสำคัญสายหนึ่งของภาคอีสาน ในประเทศไทย มีความยาวกว่า 400 กิโลเมตร ไหลผ่าน 4 จังหวัด ถือเป็นลำน้ำสาขาหรือแควของแม่น้ำโขง มีจุดกำเนิดที่มีต้นกำเนิดจากเทือกเขาภูพาน บริเวณภูผาหัก ภูผาเพลิน และภูผาเหล็ก ในท้องที่ตำบลท่าศิลา อำเภอส่องดาว จังหวัดสกลนคร และตำบลคำเลาะ อำเภอไชยวาน จังหวัดอุดรธานี บริเวณต้นน้ำมีลำห้วยสาขาต่าง ๆ อาทิ ห้วยหวด และห้วยหมากซ่อม ไหลลงห้วยสงคราม, ห้วยอีสาว ไหลลงห้วยสงคราม ห้วยคำเมย-ห้วยคำแคน ในเขตอุทยานแห่งชาติภูผาเหล็ก ไหลลงห้วยสงคราม ต่อจากนั้นไหลผ่านอำเภอไชยวาน (อุดรธานี) อำเภอส่องดาว (สกลนคร) อำเภอทุ่งฝน (อุดรธานี) อำเภอเจริญศิลป์ (สกลนคร) อำเภอบ้านดุง (อุดรธานี) อำเภอบ้านม่วง (สกลนคร) อำเภอเฝ้าไร่ (หนองคาย) ไหลขึ้นเหนือไปจนถึงอำเภอโซ่พิสัย (บึงกาฬ) ผ่านอำเภอพรเจริญ (บึงกาฬ) อำเภอคำตากล้า (สกลนคร) อำเภอเซกา (บึงกาฬ) อำเภอนาทม (นครพนม) อำเภออากาศอำนวย (สกลนคร) อำเภอศรีสงคราม ไปบรรจบกับแม่น้ำโขงที่บ้านไชยบุรีและบ้านตาลปากน้ำ ตำบลไชยบุรี อำเภอท่าอุเทน จังหวัดนครพนม มีความยาวโดยประมาณ 420 กิโลเมตร แถบอุทยานแห่งชาติภูพาน จังหวัดอุดรธานี จากนั้นไหลผ่านไปยังอำเภอบ้านดุง, จังหวัดสกลนคร, อำเภอโซ่พิสัย จังหวัดบึงกาฬ ก่อนจะไหลไปรวมกับแม่น้ำโขงที่อำเภอท่าอุเทน จังหวัดนครพนม ครอบคลุมพื้นที่ประมาณ 13,001 ตารางกิโลเมตร (8,125,875 ไร่)
แม่น้ำสงคราม จัดว่าเป็นลุ่มน้ำที่มีความหลากหลายของชีวภาพ โดยเฉพาะชนิดพันธุ์ปลาน้ำจืดมากมาย อันเป็นอาหารหลักของพื้นที่ภาคอีสาน
พื้นที่แม่น้ำสงครามตอนล่าง (Lower Songkhram River) ได้รับการขึ้นทะเบียนให้เป็นพื้นที่ชุ่มน้ำที่มีความสำคัญระดับนานาชาติ หรือ พื้นที่ชุ่มน้ำแรมซาร์ (Ramsar Site) ลำดับที่ 2420 เมื่อวันที่ 15 พฤษภาคม พ.ศ. 2562
==อ้างอิง==
แหล่งน้ำในจังหวัดอุดรธานี
แม่น้ำในจังหวัดบึงกาฬ
แม่น้ำในจังหวัดนครพนม
แหล่งน้ำในจังหวัดสกลนคร
ลำน้ำสาขาของแม่น้ำโขง
พื้นที่แรมซาร์ในประเทศไทย
อำเภอไชยวาน
อำเภอส่องดาว
อำเภอทุ่งฝน
อำเภอเจริญศิลป์
อำเภอบ้านดุง
อำเภอบ้านม่วง
อำเภอเฝ้าไร่
อำเภอโซ่พิสัย
อำเภอพรเจริญ
อำเภอคำตากล้า
อำเภอเซกา
อำเภอนาทม
อำเภออากาศอำนวย
อำเภอศรีสงคราม
อำเภอท่าอุเทน
เหงียน ถิ ซวาน

เหงียน ถิ ซวาน (Nguyễn Thị Doan; 8 พฤศจิกายน พ.ศ. 2494 —) เป็นรองประธานาธิบดีเวียดนาม และเป็นผู้นำพรรคคอมมิวนิสต์เวียดนาม ได้รับการเลือกตั้งจากรัฐสภาเวียดนาม ให้ดำรงตำแหน่งรองประธานาธิบดีเวียดนามเมื่อวันที่ 25 กรกฎาคม พ.ศ. 2550
รองประธานาธิบดีเวียดนาม
รองประธานาธิบดีสตรี
บุคคลจากจังหวัดห่านาม
กลาส บักเกอร์

กลาส บักเกอร์ (Klaas Bakker; 22 เมษายน พ.ศ. 2469 – 7 มกราคม พ.ศ. 2559) เป็นนักฟุตบอลชาวดัตช์ ผู้ซึ่งเคยเล่นให้กับอาเอฟเซ อายักซ์ ในตำแหน่งกองหน้าและกองกลาง เขาเป็นหนึ่งในนักฟุตบอลชุดกลึบฟันโฮนเดิร์ด ซึ่งเป็นกลุ่มนักฟุตบอลที่ลงเล่นให้กับสโมสรอาเอฟเซ อายักซ์เกิน 100 นัด
บักเกอร์เสียชีวิตในวันที่ 7 มกราคม พ.ศ. 2559 ที่อัมสเติลเฟน ด้วยวัย 89 ปี
== อ้างอิง ==
นักฟุตบอลชาวดัตช์
ผู้เล่นอาเอฟเซ อายักซ์
นักกีฬาจากอัมสเตอร์ดัม
คอลิน พอเวลล์

คอลิน ลูเธอร์ พอเวลล์ (Colin Luther Powell) เป็นรัฐบุรุษและพลเอกแห่งกองทัพบกสหรัฐเชื้อสายจาเมกา เขาดำรงตำแหน่งเป็นรัฐมนตรีว่าการกระทรวงการต่างประเทศสหรัฐอเมริกาคนที่ 65 ภายใต้รัฐบาลของประธานาธิบดี จอร์จ เอช. ดับเบิลยู. บุช ตั้งแต่ปี 2001 ถึง 2005 และเป็นชาวแอฟริกัน-อเมริกันคนแรกที่ได้ดำรงตำแหน่งดังกล่าว ระหว่างที่ยังประจำการในกองทัพ เขาได้ดำรงตำแหน่งเป็นที่ปรึกษาความมั่นคงแห่งชาติ (1987–1989), ผู้บัญชาการหน่วยบัญชาการทหารบกสหรัฐ (1989) และประธานคณะเสนาธิการร่วม (1989–1993) ซึ่งมีบทบาทบัญชาการในช่วงสงครามอ่าวเปอร์เซีย ปัจจุบันเขาเป็นกรรมการบริษัทด้านสารสนเทศออนไลน์แห่งหนึ่ง
เขาเกิดในย่านฮาร์เล็ม แถบชานเมืองนิวยอร์กบนเกาะแมนแฮตตันในครอบครัวผู้ลี้ภัยชาวจาเมกาซึ่งมีเชื้อสายมาจากแอฟริกาและสก็อตแลนด์
== อ้างอิง ==
== แหล่งข้อมูลอื่น ==
* Booknotes interview with Powell on My American Journey , January 7, 1996.
นักการเมืองอเมริกันเชื้อสายแอฟริกา
นักการเมืองอเมริกัน
รัฐมนตรีว่าการกระทรวงการต่างประเทศของสหรัฐ
บุคคลจากนครนิวยอร์ก
ทหารชาวอเมริกัน
การสังหารหมู่ที่หมีลาย
อาร์มิน ลุยส์โต

อาร์มิน ลุยส์โต (Armin Luistro) เป็นรัฐมนตรีว่าการกระทรวงศึกษาธิการฟิลิปปินส์คนปัจจุบัน
บุคคลที่เกิดในปี พ.ศ. 2504
คริสต์ศาสนิกชนนิกายโรมันคาทอลิกชาวฟิลิปปินส์
ฟาสต์เจ็บ

redirectฟาสต์เจ็บ เร็ว..แรง ทะลุฮา
แมเดลิน อาลไบรต์

แมเดลิน ยานา คอร์เบล อาลไบรต์ (Madeleine Jana Korbel Albright; 15 พฤษภาคม ค.ศ. 1937 – 23 มีนาคม ค.ศ. 2022) หรือชื่อเกิดคือ มารี ยานา กอร์เบ-ลอวา (Marie Jana Körbelová) เป็นนักการเมืองและนักการทูตชาวอเมริกัน เป็นสตรีคนแรกที่ได้ดำรงตำแหน่งรัฐมนตรีว่าการกระทรวงการต่างประเทศสหรัฐอเมริกา เธอถูกเสนอชื่อโดยประธานาธิบดี บิล คลินตัน ในวันที่ 5 ธันวาคม 1996 และได้รับการรับรองจากวุฒิสภาด้วยมติเอกฉันท์ 99–0 ต่อมาในปี 2012 เธอยังได้รับมอบเหรียญอิสรภาพประธานาธิบดีจากบารัก โอบามา และดำรงตำแหน่งเป็นผู้อำนวยการสำนักงานคณะกรรมการความสัมพันธ์ระหว่างประเทศ เธอยังสามารถพูดภาษาอังกฤษ, ฝรั่งเศส, รัสเซีย และ เช็ก ได้อย่างคล่องแคล่ว
เธอเกิดในเขตสมีชอฟของกรุงปราก ประเทศเชโกสโลวาเกีย ในครอบครัวที่มีบิดาเป็นนักการทูต ในช่วงที่เธอเกิดออกมานั้น เป็นช่วงที่เชโกสโลวาเกียมีสถานะเป็นรัฐเอกราชสั้นๆราว 20 ปีหลังได้รับเอกราชจากจักรวรรดิออสเตรีย-ฮังการีหลังสิ้นสุดสงครามโลกครั้งที่หนึ่ง ต่อมาเมื่อสงครามโลกครั้งที่สองอุบัติขึ้น นาซีเยอรมนีเข้ายึดครองเชโกสโลวาเกียและได้สั่งเนรเทศครอบครัวของเธอเนื่องจากบิดามีความสัมพันธ์กับผู้นำฝ่ายเสรีคนสำคัญของเชโกสโลวาเกีย ครอบครัวของเธออพยพไปยังลอนดอน สหราชอาณาจักร ในฐานะผู้ลี้ภัย และบิดาเข้าทำงานในรัฐบาลพลัดถิ่นแห่งเชโกสโลวาเกีย ภายหลังสงครามสิ้นสุด ครอบครัวของเธอก็ย้ายกลับไปยังปราก ต่อมาเมื่อบิดาของเธอได้เป็นทูตเชโกสโลวาเกียประจำยูโกสลาเวีย ครอบครัวของเธอก็ต้องย้ายไปยังกรุงเบลเกรด แต่เนื่องด้วยยูโกสลาเวียถูกปกครองด้วยระบอบคอมมิวนิสต์ ทำให้บิดาของเธอเกรงว่าหากส่งเธอเข้าเรียนที่นั่นอาจจะถูกปลูกฝังความคิดแบบลัทธิมากซ์ ด้วยเหตุนี้บิดาจึงให้เธอเรียนกับพี่เลี้ยงและจึงส่งเธอไปเรียนในสวิตเซอร์แลนด์  ซึ่งที่นั่นเธอได้เริ่มเรียนภาษาฝรั่งเศส และเปลี่ยนชื่อตัวจาก มารี เป็น แมเดลิน
ต่อมาเมื่อฝ่ายคอมมิวนิสต์ภายใต้การสนับสนุนของสหภาพโซเวียตได้ปกครองเชโกสโลวาเกีย ทำให้บิดาของเธอถูกปลด และได้ตำแหน่งใหม่ในสหประชาชาติโดยเป็นคณะผู้แทนสหประชาชาติประจำแคชเมียร์ โดยบิดาของเธอได้ตัดสินใจอพยพครอบครัวทั้งหมดไปยังสหรัฐอเมริกาผ่านทางอังกฤษ เพื่อที่จะได้พบเขาที่ในบางโอกาสเขาจะต้องเดินทางมายังสำนักงานใหญ่สหประชาชาติ โดยเรือออกเดินทางจากลอนดอนในวันที่ 5 พฤศจิกายน 1948 และถึงยังนิวยอร์กในวันที่ 11 พฤศจิกายน 1948 และครอบครัวก็เริ่มลงหลักปักฐานในเกาะลอง
== อ้างอิง ==
== แหล่งข้อมูลอื่น ==
2007 commencement speech, Wellesley College
HarperCollins profile  (her publisher)
มด
มด
มด
มด
ตะเกียงเดวี

ตะเกียงเดวี (Davy lamp) เป็นตะเกียงนิรภัยสำหรับใช้ในบรยากาศที่ติดไฟได้ เซอร์ฮัมฟรี เดวีประดิษฐ์ใน ค.ศ. 1815 ประกอบด้วยตะเกียงไส้เทียนที่มีไฟปิดอยู่ภายในตาข่าย ใช้ในเหมืองถ่านหินเพื่อลดอันตรายของการระเบิดเนื่องจากมีมีเทนและแก๊สที่ติดไฟได้อื่น
ตะเกียง
การทำเหมือง
โกฐจุฬารศ

โกฐจุฬารศ (Tasmanian blue gum, southern blue gum หรือ blue gum; ) อยู่ในวงศ์ Myrtaceae เป็นพืชพื้นเมืองของออสเตรเลีย เป็นไม้ยืนต้นขนาดใหญ่ เปลือกต้นเรียบ สีขาวถึงสีนวล ใบเดี่ยว ดอกช่อทรงลูกข่าง ผลทรงกรวยกลม พืชชนิดนี้เมื่อนำมากลั่นจะได้น้ำมันระเหยง่ายเรียก "น้ำมันโกฐจุฬารศ" หรือ "น้ำมันยูคาลิปตัส" ใช้เป็น ยาขับลม แก้ท้องอืดท้องเฟ้อ บรรเทาอาการปวดแสบปวดร้อนจากไฟไหม้ และใช้สูดดมบรรเทาอาการหวัดคัดจมูก


==อ้างอิง==
ชยันต์ พิเชียรสุนทร และ วิเชียร จีรวงศ์. คู่มือเภสัชกรรมแผนไทยเล่ม 5 คณาเภสัช. พิมพ์ครั้งที่ 2. กทม. อัมรินทร์พริ้นติ้งแอนด์พับลิชชิ่ง. 2548.หน้า 138 – 139
วงศ์ชมพู่
สมุนไพร
ทางหลวงสหรัฐหมายเลข 4

ทางหลวงสหรัฐหมายเลข 4 (U.S. Route 4 หรือ US 4) เป็นทางหลวงสหรัฐยาว  มีปลายทางทิศตะวันตกจากอีสต์กรีนบัช รัฐนิวยอร์ก ผ่านรัฐเวอร์มอนต์ ไปยังปลายทางทิศตะวันออกที่พอร์ตสมัท รัฐนิวแฮมป์เชอร์
เมื่ออยู่ในรัฐนิวยอร์ก ทางหลวงหมายเลข 4 จะอยู่ในแนวเหนือ-ใต้ แต่เมื่ออยู่ในรัฐเวอร์มอนต์และรัฐนิวแฮมป์เชอร์ เส้นทางจะอยู่ในแนวตะวันออก-ตะวันตก ซึ่งเป็นทิศทางที่เป็นมาตรฐานของระบบหมายเลขทางหลวงสหรัฐ
== อ้างอิง ==
== แหล่งข้อมูลอื่น ==
US-4 endpoint photos 
04
ถนนในรัฐนิวยอร์ก
ถนนในรัฐเวอร์มอนต์
ถนนในรัฐนิวแฮมป์เชอร์
เดอะสปายฮูลัฟด์มี

เดอะสปายฮูลัฟด์มี (The Spy Who Loved Me) เป็นนวนิยายลำดับที่เก้าในหนังสือชุด เจมส์ บอนด์ ของเอียน เฟลมมิง มีเนื้อหาสั้นที่สุดและแสดงเรื่องราวทางเพศอย่างเปิดเผยมากที่สุดในบรรดานวนิยายของเฟลมมิง รวมทั้งยังมีลักษณะต่างกับนวนิยาย เจมส์ บอนด์ เรื่องก่อน ๆ ตรงที่มีเนื้อเรื่องเล่าในมุมมองแบบบุรุษที่หนึ่งโดยวีเวียน มีแชล หญิงสาวชาวแคนาดาคนหนึ่ง เฟลมมิงเขียนอารัมภบทให้กับนวนิยายเรื่องนี้โดยระบุว่ามีแชลเป็นนักเขียนร่วม
== การจัดจำหน่าย ==
เดอะสปายฮูลัฟด์มี จัดพิมพ์ครั้งแรกในสหราชอาณาจักรในรูปแบบหนังสือปกแข็งเมื่อวันที่ 16 เมษายน ค.ศ. 1962 โดยสำนักพิมพ์จอนาทัน เคป มีความยาว 221 หน้า ราคา 15 ชิลลิง
วรรณกรรมในปี พ.ศ. 2505
หนังสือเจมส์ บอนด์
งานเขียนของเอียน เฟลมมิง
วรรณกรรมที่สร้างเป็นภาพยนตร์
ออนเฮอร์แมจิสตีส์ซีคริตเซอร์วิซ

ออนเฮอร์แมจิสตีส์ซีคริตเซอร์วิซ (On Her Majesty's Secret Service) เป็นนิยายลำดับที่สิบในหนังสือชุด เจมส์ บอนด์ ของเอียน เฟลมมิ่ง จัดจำหน่ายครั้งแรกในสหราชอาณาจักรโดยโจนาธาน เคป เมื่อวันที่ 1 เมษายน ค.ศ.1963 ฉบับพิมพ์ครั้งแรกและครั้งที่สองถูกจัดจำหน่ายจนหมด ด้วยจำนวนกว่า 60,000 เล่มภายในหนึ่งเดือน เฟลมมิ่งเขียนหนังสือเล่มนี้ในจาเมกาในระหว่างที่ภาพยนตร์ชุด เจมส์ บอนด์ ของ อีโอเอ็น โปรดักชั่นส์ เรื่องแรก พยัคฆ์ร้าย 007 ถ่ายทำในสถานที่ใกล้เคียง
ออนเฮอร์แมจิสตีส์ซีคริตเซอร์วิซ เป็นหนังสือเล่มที่สองที่รู้จักกันในนาม "Blofeld trilogy" ซึ่งก่อนหน้าคือ ธันเดอร์บอลล์ และสิ้นสุดลงด้วย ยูออนลีลิฟทไวส์ เนื้อเรื่องหลักเดินอยู่บนการสืบสวนออกตามหา เอิร์นส์ สตาฟโร โบลเฟลด์ หลังจากเหตุการณ์ในธันเดอร์บอลล์
==การจัดจำหน่ายและการตอบรับ==
ออนเฮอร์แมจิสตีส์ซีคริตเซอร์วิซ จัดจำหน่ายเมื่อวันที่ 1 เมษายน ค.ศ.1963ในสหราชอาณาจักรในรูปแบบหนังสือปกแข็งโดย โจนธาน เคป มีความยาว288หน้าราคา16ชิลลิง
วรรณกรรมในปี พ.ศ. 2506
หนังสือเจมส์ บอนด์
งานเขียนของเอียน เฟลมมิง
วรรณกรรมที่สร้างเป็นภาพยนตร์
วอลเลย์บอลชายทีมชาติไนจีเรีย

วอลเลย์บอลชายทีมชาติไนจีเรีย (Nigeria men's national volleyball team) เป็นตัวแทนของประเทศไนจีเรีย ในการแข่งขันวอลเลย์บอลระดับนานาชาติ
== ประวัติการแข่งขัน ==
=== วอลเลย์บอลชิงแชมป์แอฟริกา ===
1979 – อันดับที่ 5
1987 – อันดับที่ 5
1991 – อันดับที่ 5
1997 – อันดับที่ 4
2001 – 16px เหรียญเงิน
2005 – อันดับที่ 6
=== แอฟริกันเกมส์ ===
1978 – 16px เหรียญเงิน
1987 – 16px เหรียญทองแดง
1995 – 16px เหรียญทองแดง
1999 – 16px เหรียญเงิน
2003 – 16px เหรียญเงิน
2007 – อันดับที่ 7
2011 – อันดับที่ 5
2015 – อันดับที่ 5
== แหล่งข้อมูลอื่น ==
FIVB profile
ไนจีเรีย
ทางหลวงสหรัฐหมายเลข 12

ทางหลวงสหรัฐหมายเลข 12 (U.S. Route 12 ย่อเป็น US 12) เป็นทางหลวงสหรัฐ มีเส้นทางจากแอเบอร์ดีน รัฐวอชิงตัน ถึงเมืองดีทรอยต์ รัฐมิชิแกน รวมระยะทางเกือบ  ทางหลวงเส้นนี้ถูกแทนที่โดยอินเตอร์สเตต 90 และอินเตอร์สเตต 94 แต่ยังคงเป็นถนนที่สำคัญสำหรับการเดินทางในภูมิภาคและท้องถิ่น
ปลายทางทิศตะวันตกของทางหลวงเส้นนี้อยู่ในแอเบอร์ดีน ที่ทางแยกที่ตัดกับทางหลวงสหรัฐหมายเลข 101 ส่วนปลายทางทิศตะวันออกอยู่ในดาวน์ทาวน์เมืองดีทรอยต์ บริเวณมุมถนนของถนนมิชิแกนกับถนนแคสส์ ใกล้กับสวนสาธารณะแคมปัสมาร์เทียส
== อ้างอิง ==
== แหล่งข้อมูลอื่น ==
Endpoints of US highways 
12
ถนนในรัฐวอชิงตัน
ถนนในรัฐไอดาโฮ
ถนนในรัฐมอนแทนา
ถนนในรัฐนอร์ทดาโคตา
ถนนในรัฐเซาท์ดาโคตา
ถนนในรัฐมินนิโซตา
ถนนในรัฐวิสคอนซิน
ถนนในรัฐอิลลินอย
ถนนในรัฐอินดีแอนา
ถนนในรัฐมิชิแกน
อินสตาแกรม (เพลงเฮลเมทเฮดท์)

อินสตาแกรม เป็นซิงเกิลของเฮลเมทเฮดท์ ประพันธ์เนื้อร้องและแต่งทำนองโดยณัฐพงศ์ เลิศศรีนวล และบดินทร์ เจริญราษฎร์ เรียบเรียงโดยเฮลเมทเฮดท์และ HoH Music Production ออกจำหน่ายในวันที่ 25 พฤษภาคม พ.ศ. 2558 เป็นเพลงที่ถ่ายทอดอารมณ์และเรื่องราวความคิดถึงของคนที่เคยรักกันผ่านโปรแกรมประยุกต์ชื่ออินสตาแกรม
ความพิเศษของเพลงนี้คือณัฐพงศ์ได้แต่งเนื้อร้องขึ้นมาเอง โดยได้บดินทร์ซึ่งสังกัดค่ายเพลงเดียวกันมาช่วยเรียบเรียงเนื้อร้องและทำนอง และได้ตาฮีตีเอตี วงดนตรีต่างประเทศชื่อดังมาช่วยผสม ปรับแต่ง และบันทึกเสียง ทำให้เพลงนี้เป็นเพลงที่มีความสมบูรณ์มากที่สุดอีกหนึ­่งเพลงของพวกเขา
อินสตาแกรม เป็นเพลงที่แต่งเนื้อไว้เมื่อประมาณ 5 ปีที่แล้ว โดยหลังจากที่วงได้เคยปล่อยเพลงในฉบับภาษาอังกฤษไป ก็คิดว่าถึงเวลาที่จะปล่อยเพลงในฉบับภาษาไทยบ้าง ส่วนเนื้อหาเพลงได้รับแรงบันดาลใจมาจากเพื่อนคนหนึ่งที่ใช้อินสตาแกรมเป็นประจำไปพบรูปถ่ายของคนรักเก่า ทำให้นึกถึงวันเก่า ๆ และสถานที่ที่เคยไปด้วยกันเมื่อครั้งยังรักกันอยู่
== การตอบรับ ==
เพลง อินสตาแกรม ติดอันดับสูงสุดที่ 7 จากการจัดอันดับของซี้ดเอฟเอ็ม ประจำวันที่ 2 สิงหาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนวน 40 สถานี
=== ชาร์ต ===
{|class="wikitable"
!align="left"|ชาร์ต (พ.ศ. 2558)
!align="center"|อันดับสูงสุด
|-
| align = "left"| ซี้ดเอฟเอ็ม ชาร์ตท็อป 20
| align = "center"| 7
|-
| align="left"| 95.5 เอฟเอ็ม เวอร์จิ้นฮิตซ์ ชาร์ตท็อป 40
| align="center"|28
|-
|align="left"| อีเอฟเอ็ม ชาร์ต 94 ท็อป แอร์เพลย์
|align="center"|39
|-
|}
== อ้างอิง ==
เพลงไทยสากล
เพลงป็อปร็อกไทย
เพลงในปี พ.ศ. 2558
ซิงเกิลในปี พ.ศ. 2558
ซิงเกิลในสังกัดสไปซีดิสก์
อาแล็ส

อาแล็ส (Alès) เป็นเทศบาลในจังหวัดการ์ในแคว้นล็องก์ด็อก-รูซียง ทางภาคใต้ของประเทศฝรั่งเศส เป็นศูนย์กลางด้านอุตสาหกรรมเหมืองแร่
== แหล่งข้อมูลอื่น ==
เว็บไซต์สภาเมือง 
The Regordane Way or St Gilles Trail, which starts in Alès
จังหวัดการ์
สมมุติฐานว่าง

ในสถิติศาสตร์อนุมาน คำว่า "สมมุติฐานว่าง" (null hypothesis) ปกติหมายถึงประพจน์ทั่วไปหรือฐานะโดยปริยายว่าไม่มีความสัมพันธ์ระหว่างสองปรากฏการณ์ที่วัด หรือไม่มีความแตกต่างในกลุ่ม การปฏิเสธหรือหักล้างสมมุติฐานว่าง หรือคือสรุปว่ามีเหตุผลเชื่อได้ว่ามีความสัมพันธ์ระหว่างสองปรากฏการณ์ เป็นงานศูนย์กลางของการปฏิบัติวิทยาศาสตร์สมัยใหม่ และกำหนดเกณฑ์แม่นยำสำหรับการปฏิเสธสมมุติฐานหนึ่ง
โดยทั่วไปสันนิษฐานว่าสมมุติฐานว่างว่าเป็นจริงจนหลักฐานชี้เป็นอื่น ในวิชาสถิติศาสตร์ มักย่อเป็น H0
มโนทัศน์สมมุติฐานว่างใช้แตกต่างกันในแนวเข้าสู่การอนุมานเชิงสถิติสองอย่าง ในแนวเข้าสู่การทดสอบนัยสำคัญของโรนัลด์ ฟิชเชอร์ (Ronald Fisher) จะปฏิเสธสมมุติฐานว่างบนพื้นฐานข้อมูลซึ่งไม่น่าเป็นไปได้อย่างสำคัญว่าสมมุติฐานว่างเป็นจริง แต่ไม่มีการยอมรับหรือพิสูจน์สมมุติฐานว่าง แบบนี้คล้ายกับการพิจารณาคดีอาญา ซึ่งสันนิษฐานว่าจำเลยเป็นผู้บริสุทธิ์ (ไม่ปฏิเสธสมมุติฐานว่าง) จนกว่างถูกพิสูจน์ว่ามีความผิด (ปฏิเสธสมมุติฐานว่าง) นอกเหนือจากข้อสงสัยอันมีเหตุผล (มีนัยสำคัญทางสถิติ)
ในแนวเข้าสู่การทดสอบสมมุติฐานของเจอร์ซี เนย์แมน (Jerzy Neyman) และอีกอน เพียร์สัน (Egon Pearson) สมมุติฐานว่างจะขัดแย้งกับสมมุติฐานทางเลือก และสมมุติฐานทั้งสองมีความต่างกันบนพื้นฐานของข้อมูล โดยมีอัตราความผิดพลาดแน่นอน
ผู้สนับสนุนแนวเข้าสู่ทั้งสองต่างวิจารณ์กันและกัน ทว่า ปัจจุบันแนวเข้าสู่ผสมมีการใช้แพร่หลายและปรากฏในตำรา แต่แนวเข้าสู่ผสมก็ถูกวิจารณ์ว่าไม่ถูกต้องและไม่ปะติดปะต่อ
== อ้างอิง ==
== แหล่งข้อมูลอื่น ==
HyperStat Online: Null hypothesis
การออกแบบการทดลอง
การทดสอบสมมุติฐาน
การอนุมานเชิงสถิติ
งานประกาศผลรางวัลออสการ์ ครั้งที่ 88

งานประกาศผลรางวัลออสการ์ ครั้งที่ 88 เป็นงานประกาศมอบรางวัลที่จัดขึ้นโดยสถาบันศิลปะและวิชาการทางภาพยนตร์สำหรับภาพยนตร์ที่เข้าฉายในปี พ.ศ. 2558 ซึ่งจะจัดขึ้นในวันที่ 28 กุมภาพันธ์ พ.ศ. 2559 ณ ดอลบีเธียเตอร์ ในฮอลลีวูด, รัฐแคลิฟอร์เนีย
==ผู้ได้รับการเสนอชื่อเข้าชิงและได้รับรางวัล==
==อ้างอิง==
==แหล่งข้อมูลอื่น==
เว็บไซต์อย่างเป็นทางการ
เว็บไซต์อย่างเป็นทางการของงานประกาศผลรางวัลออสการ์
เว็บไซต์อย่างเป็นทางการของสถาบันศิลปะและวิชาการทางภาพยนตร์
งานประกาศผลรางวัลออสการ์
แฟร์กราวด์

"แฟร์กราวด์" (Fairground) เป็นซิงเกิลของวงซิมพลีเรด แต่งโดยมิค ฮัคนอลล์ อยู่ในอัลบั้ม ไลฟ์ ซิงเกิลนี้เป็นซิงเกิลแรกและซิงเกิลเดียวของวงที่ขึ้นสู่อันดับ 1 ของ UK Singles Chart นานกว่า 4 สัปดาห์ และอยู่ในชาร์ต Top 40 นานกว่า 14 สัปดาห์ นอกจากนี้ยังขึ้นสู่อันดับ 1 ในไอร์แลนด์และติดอันดับหนึ่งในสิบของชาร์ตเพลงในอิตาลี ออสเตรียและเนเธอร์แลนด์
== อันดับที่ได้สูงสุด ==
{|class="wikitable sortable"
!ชาร์ต (1995)
!อันดับสูงสุด
|-
|ชาร์ตซิงเกิลแห่งออสเตรเลีย ARIA
|align="center"|7
|-
|ชาร์ตซิงเกิลแห่งออสเตรีย
|align="center"|5
|-
|ชาร์ตซิงเกิลแห่งเบลเยียม (ฟลานเดอส์)
|align="center"|2
|-
|ชาร์ตซิงเกิลแห่งเบลเยียม (วัลโลเนีย)
|align="center"|10
|-
|ดัตช์ ท็อป 40
|align="center"|6
|-
|ชาร์ตซิงเกิลแห่งฝรั่งเศส SNEP
|align="center"|26
|-
|ชาร์ตซิงเกิลแห่งเยอรมนี
|align="center"|5
|-
|ชาร์ตซิงเกิลแห่งไอร์แลนด์ IRMA
|align="center"|1
|-
|ชาร์ตซิงเกิลแห่งอิตาลี
|align="center"|1
|-
|ชาร์ตซิงเกิลแห่งนิวซีแลนด์ RIANZ
|align="center"|6
|-
|ชาร์ตซิงเกิลแห่งสวีเดน
|align="center"|17
|-
|ชาร์ตซิงเกิลแห่งสวิตเซอร์แลนด์
|align="center"|6
|-
|ชาร์ตซิงเกิลแห่งสหราชอาณาจักร
|align="center"|1
|-
|บิลบอร์ด บับบลิงอันเดอร์ ฮอต 100
|align="center"|14
|-
|บิลบอร์ด ฮอตแดนซ์คลับเพลย์
|align="center"|25
|-
|}
== อ้างอิง ==
ซิงเกิลในปี พ.ศ. 2538
เพลงในปี พ.ศ. 2538
เพลงแดนซ์ป็อป
ซิงเกิลอันดับ 1 ในชาร์ตซิงเกิลแห่งสหราชอาณาจักร
ซิงเกิลอันดับ 1 ในชาร์ตซิงเกิลแห่งไอร์แลนด์
สการ์เบก

สการ์เบก (Schaerbeek, Schaarbeek) เป็นเทศบาลที่ตั้งอยู่ทางตะวันออกเฉียงเหนือของเขตเมืองหลวงบรัสเซลส์ ติดต่อกับทางตะวันออกของนครบรัสเซลส์ มีประชากรประมาณ 130,000 คน ซึ่งเป็นเทศบาลที่มีประชากรอาศัยอยู่มากที่สุดรองจากนครบรัสเซลส์ ทางตะวันออกของสการ์เบคเป็นย่านที่อยู่อาศัยของผู้มีฐานะ เนื่องจากเป็นที่ตั้งที่ใกล้กับสถาบันต่างๆ ของสหภาพยุโรป สถาบันการเงิน สนามบินและทางหลวง และยังมีราคาที่ดินที่เหมาะสม ในขณะที่ราคาที่ดินในนครบรัสเซลส์เพิ่มขึ้นอย่างรวดเร็ว ส่วนทางตะวันตกซึ่งเป็นที่ตั้งของสถานีรถไฟบรัสเซลส์เหนือเป็นชุมชนขนาดใหญ่ของผู้อพยพชาวตุรกี, โมรอกโก, สเปน, คองโก และผู้อพยพชาวเอเชีย
บรัสเซลส์
เมืองในประเทศเบลเยียม
ทางหลวงสหรัฐหมายเลข 22

ทางหลวงสหรัฐหมายเลข 22 (U.S. Route 22 หรือ US 22) เป็นทางหลวงสหรัฐสายหนึ่งในแนวตะวันตก-ตะวันออก มีเส้นทางจากเมืองซินซินแนติ รัฐโอไฮโอ ที่ทางหลวงสหรัฐหมายเลข 27, ทางหลวงสหรัฐหมายเลข 42, ทางหลวงสหรัฐหมายเลข 127 และทางหลวงสหรัฐหมายเลข 52 ถึงเมืองนวร์ก รัฐนิวเจอร์ซีย์ ที่ทางหลวงสหรัฐหมายเลข 1/9 ในทางแยกต่างระดับท่าอากาศยานนวร์ก
ทางหลวงหมายเลข 22 ได้รับการตั้งชื่อว่า "ทางหลวงวิลเลียม เพนน์" ตลอดทางส่วนใหญ่ที่ผ่านรัฐเพนซิลเวเนีย ส่วนช่วงที่ผ่านในทางตะวันตกเฉียงใต้ของรัฐโอไฮโอ ทางหลวงเส้นนี้ได้ทับซ้อนกับทางหลวงรัฐหมายเลข 3 ซึ่งรู้จักกันในชื่อ "ทางหลวง 3C", "22 แอนด์ 3" และ "ถนนมอนต์โกเมอรี"
ช่วงที่ทางหลวงหมายเลข 22 ผ่านรัฐเพนซิลเวเนีย ระหว่างนิวอะเล็กซานเดรีย ที่ทางหลวงสหรัฐหมายเลข 119 กับแฮร์ริสเบิร์ก รัฐเพนซิลเวเนีย ที่อินเตอร์สเตต 8 ช่วงดังกล่าวได้กำหนดเป็นส่วนหนึ่งของทางหลวงคอร์ริดอร์เอ็ม (Corridor M) ของการพัฒนาระบบทางหลวงเทือกเขาแอปาเลเชียน
== อ้างอิง ==
== แหล่งข้อมูลอื่น ==
Speed Limits for Route 22 in New Jersey
22
ถนนในรัฐโอไฮโอ
ถนนในรัฐเวสต์เวอร์จิเนีย
ถนนในรัฐเพนซิลเวเนีย
ถนนในรัฐนิวเจอร์ซีย์
ทางหลวงสหรัฐหมายเลข 23

ทางหลวงสหรัฐหมายเลข 23 (U.S. Route 23 หรือ US 23) เป็นทางหลวงสหรัฐแนวเหนือ-ใต้ มีเส้นทางระหว่างเมืองแจ็กสันวิลล์ รัฐฟลอริดา กับแมกคินอว์ซิตี รัฐมิชิแกน เป็นทางหลวงดั้งเดิมในปี ค.ศ. 1926 ซึ่งเคยมีปลายทางทิศใต้แค่ที่พอร์ตสมัท รัฐโอไฮโอ และได้รับการขยายเส้นทางต่อมาภายหลัง
== อ้างอิง ==
== แหล่งข้อมูลอื่น ==
US Highways from US 1 to US 830 
US-23 endpoint photos 
23
ถนนในรัฐฟลอริดา
ถนนในรัฐจอร์เจีย
ถนนในรัฐนอร์ทแคโรไลนา
ถนนในรัฐเทนเนสซี
ถนนในรัฐเวอร์จิเนีย
ถนนในรัฐเคนทักกี
ถนนในรัฐโอไฮโอ
ถนนในรัฐมิชิแกน
ซีกโลกตะวันตก

ซีกโลกตะวันตกเป็นคำทางภูมิศาสตร์หมายถึง ครึ่งหนึ่งของโลกที่อยู่ทางตะวันตกของเส้นเมริเดียนแรก (ลากผ่านกรีนิช สหราชอาณาจักร) และทางตะวันออกของเส้นเมริเดียนที่ 180 องศา (แอนติเมอริเดียน) ส่วนอีกครึ่งหนึ่งเรียก ซีกโลกตะวันออก
ในความหมายนี้ ซีกโลกตะวันตกประกอบด้วยทวีปอเมริกา ส่วนตะวันตกของทวีปยุโรปและทวีปแอฟริกา ปลายสุดฝั่งตะวันออกของประเทศรัสเซีย ดินแดนต่าง ๆ ในโอเชียเนียและบางส่วนของแอนตาร์กติกา แต่ไม่รวมบางส่วนของหมู่เกาะอะลูเชียนที่อยู่ทางทิศตะวันตกเฉียงใต้ของรัฐอะแลสกา
ในความพยายามนิยามซีกโลกตะวันตกว่าเป็นส่วนของโลกซึ่งมิใช่ส่วนหนึ่งของโลกเก่า ยังมีการใช้เส้นเมอริเดียนที่ 20 องศาตะวันตก และเส้นเมอริเดียนที่ 160 องศาตะวันออกซึ่งอยู่ตรงข้ามนิยามซีกโลกตะวันตก การใช้แบบนี้ไม่รวมแผ่นดินใหญ่ยุโรปและแอฟริกาและส่วนเล็ก ๆ ของกรีนแลนด์ตะวันออกเฉียงเหนือ แต่รวมรัสเซียตะวันออกและโอเชียเนียมากขึ้น
== อ้างอิง ==
== แหล่งข้อมูลอื่น ==
ซีกโลก
ซีกโลกใต้

ซีกโลกใต้เป็นครึ่งทรงกลมของโลกที่อยู่ใต้เส้นศูนย์สูตร มีทั้งหมดหรือบางส่วนของห้าทวีป (แอนตาร์กติกา ออสเตรเลีย ประมาณ 9/10 ของทวีปอเมริกาใต้ 1/3 ทางใต้ของทวีปแอฟริกา และหลายหมู่เกาะทางใต้นอกฝั่งแผ่นดินใหญ่ทวีปเอเชีย) สี่มหาสมุทร (อินเดีย แอตแลนติกใต้ ใต้และแปซิฟิกใต้) และโอเชียเนียส่วนมาก เนื่องจากความเอียงของการหมุนของโลกเทียบกับดวงอาทิตย์และระนาบอุปราคา ฤดูร้อนจึงกินเวลาตั้งแต่เดือนธันวาคมถึงมีนาคม และฤดูหนาวกินเวลาตั้งแต่เดือนมิถุนายนถึงกันยายน วันที่ 22 หรือ 23 กันยายนเป็นวสันตวิษุวัต และวันที่ 20 หรือ 21 มีนาคมเป็นศารทวิษุวัต
== อ้างอิง ==
ซีกโลก
ศูนย์การเงินนานาชาติผิงอัน

ศูนย์การเงินนานาชาติผิงอัน (Ping An International Finance Centre; s=平安国际金融中心) คือตึกระฟ้าสูง 115 ชั้น ในเมืองเชินเจิ้น มณฑลกวางตุ้ง ประเทศจีน อาคารถูกอนุมัติโดย ผิงอัน อินรัวแรนส์ และออกแบบโดยบริษัทสถาปัตยกรรมอเมริกัน Kohn Pedersen Fox อาคารถูกคาดว่าจะสร้างเสร็จสมบูรณ์ในปี 2017 และกลายเป็นอาคารที่สูงที่สุดอันดับ 4 ของโลก
==สมุดภาพ==
 perrow="3">
ไฟล์:Ping An Finance Center 201512.jpg
ไฟล์:平安金融中心_2019-12-23.jpg
==ดูเพิ่ม==
ตึกระฟ้า
รายชื่อตึกที่สูงที่สุดในโลก
==อ้างอิง==
== แหล่งข้อมูลอื่น ==
ตึกระฟ้าในประเทศจีน
สิ่งก่อสร้างในเชินเจิ้น
ทางหลวงสหรัฐหมายเลข 24

ทางหลวงสหรัฐหมายเลข 24 (U.S. Route 24 หรือ US 24) เป็นหนึ่งในระบบทางหลวงสหรัฐของปี ค.ศ. 1926 เดิมมีเส้นทางจากทิศตะวันออกที่เมืองพอนทิแอก รัฐมิชิแกน ไปยังทิศตะวันตกที่ แคนซัสซิตี รัฐมิสซูรี ปัจจุบัน ปลายทางทิศตะวันออกอยู่ที่ตำบลอินดีเพนเดนซ์ รัฐมิชิแกน ที่ทางแยกตัดกับอินเตอร์สเตต 75 และปลายทางทิศตะวันตกอยู่ใกล้กับมินเทิร์น รัฐโคโลราโด ที่ทางแยกกับอินเตอร์สเตต 70 แนวเส้นทางตั้งแต่จุดเริ่มต้นถึงเมืองโทลีโด รัฐโอไฮโอ เป็นเส้นทางแนวเหนือ-ใต้ จากนั้นเป็นต้นไปเป็นเส้นทางแนวตะวันออก-ตะวันตก
== อ้างอิง ==
== แหล่งข้อมูลอื่น ==
Fort to Port: First Person
Maumee Valley Heritage Corridor
Michigan US-24 endpoint photos
Illinois Highway Ends: US-24 
Indiana Highway Ends: US-24 
Info on Ohio re-alignment of US-24 from ODOT 
Live webcam view of US Hwy 24 from Woodland Park, Colorado 
US24 Fort to Port Project 
24
ถนนในรัฐโคโลราโด
ถนนในรัฐแคนซัส
ถนนในรัฐมิสซูรี
ถนนในรัฐอิลลินอย
ถนนในรัฐอินดีแอนา
ถนนในรัฐโอไฮโอ
ถนนในรัฐมิชิแกน
แลนโด คาลริสเซียน

แลนโด คาลริสเซียน (Lando Calrissian) เป็นตัวละครในเรื่องแต่งชุดสตาร์ วอร์ส แสดงโดยบิลลี ดี วิลเลียมส์ ในภาพยนตร์จักรวรรดิเอมไพร์โต้กลับและการกลับมาของเจได และมีบทบาทในเรื่องแต่งในจักรวาลขยายอีกหลายเรื่อง โดยเฉพาะในชุดเลเจนดส์
==บทบาทในเนื้อเรื่องหลัก==
แลนโด คาลริสเซียนเป็นมนุษย์เพศชาย นักขนของเถื่อน นักพนัน เซียนไพ่ ผู้ได้ขึ้นเป็นเจ้านครของนครเมฆา และต่อมาได้เป็นนายพลในพันธมิตรกบฎ เคยเป็นเจ้าของยานมิลเลนเนียม ฟาลคอนก่อนจะเสียพนันซาบักให้กับฮัน โซโล หลังเสียยานไปแล้วแลนโดก็เลิกเป็นนักขนของเถื่อน และหันมาเอาดีทางด้านการลงทุน โดยเริ่มการขุดเหมืองบนดาวเคราะห์โลธาล จนในที่สุดก็ได้เป็นเจ้าแห่งนครเมฆา เหนือดาวเคราะห์เบสพิน
ครั้งหนึ่งในช่วงสงครามกลางเมืองกาแลกติก ดาร์ธ เวเดอร์ได้เดินทางมายังนครเมฆาเพื่อวางกับดักจับตัวลุค สกายวอล์คเกอร์ผู้เป็นบุตรชาย โดยเวเดอร์ได้บังคับให้แลนโดล่อหลอกกลุ่มกบฎอันประกอบด้วยลุค ฮัน และเจ้าหญิงเลอามาพบดาร์ธ เวเดอร์โดยตรง แม้เวเดอร์จะเคยสัญญาไว้ว่าจะไม่เปิดเผยการมาของจักรวรรดิให้ปรากฏเป็นสาธารณะ แต่แลนโดก็ค่อยๆ ค้นพบว่าข้อตกลงที่เขามีกับเวเดอร์ถูกดัดแปลงไปมากจนเขาไม่อาจทนได้ จึงประกาศเตือนชาวนครเมฆาถึงการมาของจักรวรรดิ การที่จักรวรรดิจะเตรียมยึดนคร และประกาศให้ชาวนครอพยพ เขาเข้าช่วยเหลือกลุ่มกบฎ พยายามช่วยเหลือฮัน ผู้ซึ่งถูกแช่แข็งคาร์บอไนต์ไปเสียก่อน และถูกส่งมอบให้กับนักล่าเงินรางวัลโบบา เฟตต์ แต่ไม่สำเร็จ โดยโบบาพาฮันหลบหนีไปได้
แลนโดเข้าร่วมกับพันธมิตรกบฎและออกตามหาฮัน จนไปพบฮันที่วังของแจบบาเดอะฮัทท์บนทาทูอีน ได้มีส่วนร่วมในปฏิบัติการช่วยเหลือฮันออกมา กลุ่มกบฎนี้เดินทางกลับไปสมทบกองยานกบฎ แลนโดรับตำแหน่งเป็นนายพลบัญชาการรบ และมีส่วนนำทัพยานเข้าโจมตีดาวมรณะดวงที่สองในยุทธการเอนดอร์ ระหว่างการรบเขาได้ขับยานมิลเลนเนียม ฟาลคอนเข้าไปยังแกนกลางของดาวมรณะ และยิงกระสุนทำลายแกนกลางของสถานีอวกาศลงได้สำเร็จ
==เบื้องหลัง==

== แหล่งข้อมูลอื่น ==
Lando Calrissian ใน Star Wars Databank
Lando Calrissian ใน Wookieepedia: The Star Wars Wiki
ตัวละครในสตาร์ วอร์ส
ตัวละครที่เป็นบารอนและบารอนเนส
ตัวละครที่เป็นประมุขแห่งรัฐ
ตัวละครที่เป็นนายพล
ตัวละครที่เป็นนักเล่นกลลวง
ตัวละครที่เป็นวิศวกรการบินและอวกาศยาน
ตัวละครที่เป็นคนนอกกฎหมาย
ฟุตบอลทีมชาติเซนต์คิตส์และเนวิส

ฟุตบอลทีมชาติเซนต์คิตส์และเนวิส เป็นทีมฟุตบอลของสหพันธรัฐเซนต์คิตส์และเนวิสในการแข่งขันระดับชาติ ควบคุมและบริหารงานโดยสมาคมฟุตบอลเซนต์คิตส์และเนวิส (เอสเคเอ็นเอฟเอ) และเป็นสมาชิกของสหภาพฟุตบอลแคริบเบียนรวมถึงคอนคาแคฟ
ทีมชาติเซนต์คิตส์และเนวิส มีชื่อเล่นว่า เดอะ ซูการ์ บอยซ์ จากการที่มีการผลิตน้ำตาลเป็นอุตสาหกรรมสำคัญของประเทศ
สำหรับในการแข่งขันระดับภูมิภาค ทีมชาติเซนต์คิสและเนวิส ผ่านเข้าไปแข่งขันใน แคริบเบียน คัพ ทั้งหมด 2 ครั้ง โดยผลงานดีที่สุดคือการคว้าตำแหน่งรองชนะเลิศได้ในแคริบเบียนคัพ 1997 ที่ประเทศแอนติกาและบาร์บูดา
ในเดือนพฤศจิกายน ค.ศ. 2015 ทีมชาติเซนต์คิตส์และเนวิส ได้เดินทางไปยังทวีปยุโรปเพื่อแข่งขันกับทีมชาติอันดอร์รา และทีมชาติเอสโตเนีย โดยถือเป็นครั้งแรกที่เซนต์คิตส์และเนวิสลงแข่งขันกับทีมชาติจากทวีปยุโรป
เซนต์คิตส์และเนวิส
ดิลซอด มาห์มูดอฟ

ดิลชอด มาห์มูดอฟ (Dilshod Mahmudov; Дильшод Махмудов) เกิดเมื่อ 30 พฤศจิกายน พ.ศ. 2525 เป็นนักมวยสากลสมัครเล่นชาวอุซเบกิสถาน ในการชกมวยสากลสมัครเล่น เขาได้เหรียญเงินในการแข่งขันมวยสากลสมัครเล่นชิงแชมป์โลก พ.ศ. 2548 เขาเข้าร่วมแข่งขันกีฬาโอลิมปิก พ.ศ. 2547 แต่ไม่ได้เหรียญรางวัล ส่วนในการแข่งขันกีฬาเอเชียนเกมส์ เขาได้เหรียญเงินใน พ.ศ. 2545 ที่ ปูซาน และได้เหรียญทองแดงเมื่อ พ.ศ. 2549 ที่ โดฮา
มะห์มูดอฟได้ขึ้นชกมวยสากลอาชีพที่ออสเตรเลีย โดยขึ้นชกครั้งแรกเมื่อ 6 พฤศจิกายน พ.ศ. 2552 ชนะน็อค ยอดมงคล สิงห์มานะศักดิ์ ยก 4 และเคยชกชนะน็อค สถาพร สิงห์วังชา ยกแรก แต่มาห์มูดอฟขึ้นชกมวยสากลอาชีพเพียง 4 ครั้ง ก็แขวนนวมไปโดยไม่เคยชิงแชมป์ใดๆ
==อ้างอิง==
sports-reference 
นักมวยสากลสมัครเล่นชาวอุซเบกิสถาน
นักมวยสากลชาวอุซเบกิสถาน
นักกีฬาเหรียญทองเอเชียนเกมส์
นักกีฬาเหรียญทองแดงเอเชียนเกมส์
บุคคลจากทาชเคนต์